| Kiel legi la taksonomionKiel legi la taksonomion***Crotonoideae*** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Plantoj, *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj, *Magnoliophyta* |
|
|
|
|
|
|
|
|
|
|
| Klaso: | Dukotiledonuloj, *Dicotyledones* |
|
|
|
|
|
|
|
|
|
|
|
|
|
| Ordo: | Malpigialoj, *Malpighiales* |
|
|
|
|
|
|
| Familio: | Eŭforbiacoj, *Euphorbiaceae* |
| Subfamilio: | **Krotonoideoj**, *Crotonoideae*
aŭtoritato = Burmeist. |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
| v • d • r |

***Crotonoideae*** estas subfamilio de eŭforbiacoj enhavanta 68 genrojn en 12 triboj, kaj vivanta vaste tra la tropikaj kaj subtropikaj teroj de la mondo.

Priskribo
---------

*Crotonoideae* povas esti arboj, arbetoj, au herboj. Ili havas latekson, kutime travideblan, blankan, aŭ ruĝan. La lateksvaskuloj troviĝas plej grandnombre en la floemo. Ili kutime estas unuĉelaj, sed iuj genroj havas distingajn plurĉelajn vaskulojn. Specioj kaj plantopartoj kiuj ne havas latekson ofte havas pli dikmurajn vaskulojn (sklereidojn), kiuj eble estas homologaj kun lateksvaskuloj.

La floroj havas sepalojn imbrikitajn aŭ valvoformajn, kiuj kovras la polenujon ĉe la burĝonoj, kaj kutime (sed ne ĉiam) ankaŭ petalojn. La eksteraĵo de la poleneroj preskaŭ ĉiam havas tre distingan formon, la "krotonoidan", konsistantan el ringoj de kvin aŭ pli elstarajn, ofte triangulajn elementojn.

Uzeblo
------

*Crotonoideae* inkludas la gravegajn kultivaĵojn maniokon (por nutrado) kaj kaŭĉukarbon (por industrio). Multaj specioj enhavas toksajn substancojn. Cianidproduktaj substancoj, se havataj, estas derivitaj de valino aŭ isoleŭcino. Iuj specioj havas kemiaĵojn uzeblajn en medicino. Ekzemple, la semoj de *Croton tiglium* kaj *Jatropha curcas,* estas uzataj kiel laksigiloj. Ankaŭ la oleo de *Jatropha curcas* estas uzata kiel biobrulaĵo. La oleo de *Vernicia fordii* estas tradicie uzata en protekta traktado de ligno.

Evoluo
------

Verŝajne la plej malnova konata genro de *Crotonoideae* estas *Crotonipollis*, priskribita surbaze de fosiliaj poleneroj kun la "krotonoida" formo el la Kretaceo de Pernambuko, Brazilo. Estas proponite, ke la subfamilio originis en Afriko kaj disvastiĝis de tie al la ankoraŭ ne plene disiĝinta Suda Ameriko. Ĝi atingis Hindujon tra la Kohistan-Ladaka Insularo kaj disvastiĝis al Azio kaj Aŭstralio post la kolizio de Hindujo kaj Azio.

1. ↑  Rudall, Paula. 1994. "Laticifers in Crotonoideae (Euphorbiaceae): Homology and Evolution." *Annals of the Missouri Botanical Garden* 81(2). 270.
2. ↑  Tao, Zhi-Bin, k. al. 2018. "Evolution of Angiosperm Pollen. 6. The Cleastrales, Oxalidales, and Malpighiales (COM) Clade and Zygophyllales". *Annals of the Missouri Botanical Garden* 103(3). 417.
3. ↑  de Souza, Lidian R. k. al. 2016. "Pollen morphology of Crotonoideae (Euphorbiaceae) from Seasonally Dry Tropical Forests, Northeastern Brazil". *Plant Systematics and Evolution* 302(7). 807, 813.
4. ↑  Seigler, David S. 1994. "Phytochemistry and Systematics of the Euphorbiaceae". *Annals of the Missouri Botanical Garden* 81(2). 389.
5. ↑  de Lima, Murelo Rodolfo. 1976. "*Crotonipollis*, a New Pollen Genus from Santana Formation of Northeastern Brazil". *Boletín de la Asociación Latinoamericana De Paleobotánica Y Palinología, 3, 15–16*
6. ↑  Bansal, Mahi, k. al. 2022. "Biogeographic and evolutionary history of Crotonoideae based on pollen evidence from Indian Late Cretaceous and Paleogene sediments". *Biotropica* 54(6).